
    Nr.  6999 din 20.06.2024
RAPORT DE SPECIALITATE
în vederea modificarii HCL  nr.  93 din 15.05.2024 privind modificarea valorii proiectului și a cheltuielilor legate de proiectul in etapa a II-a pentru
„Centru Educațional Multifuncțional ” Octavian Goga” SMIS324520
Având în vedere:
Proiectul „Centru Educațional Multifuncțional ”Octavian Goga” identificat prin codul SMIS324520 în cadrul Programului de finanțare POR 2014-2020 a fost finanțat în baza contractului de finanțare nr. 5985 / 27.08.2020 până în 31.12.2023, conform condițiilor programului. În cadrul acestui program de finanțare, AM POR a permis prelungirea termenului de realizare a indicatorilor proiectului până la 31.12.2024, cu asigurarea unor altor surse financiare.
În data de 29.04.2024, Agenția de Dezvoltare Regională Nord-Vest a lansat Ghidul privind contractarea etapei II a proiectelor etapizate preluate din Programul Operațional Regional 2014-2020 în cadrul Programului Regional Nord-Vest 2021-2027. În cadrul apelurilor de proiecte etapizate, se acordă sprijin pentru investițiile prevăzute pentru etapa II care se regăseasc în lista furnizată de AM POR. Proiectul „Centru Educațional Multifuncțional ” Octavian Goga””, derulat de Municipiul Marghita se regăsește pe lista menționată și este eligibil în cadrul acestei operațiuni de finanțare. Acest ghid oferă oportunitatea finanțării obiectivului de investiție în cadrul unui nou proiect de finanțare în cadrul POR 2021-2027. 
Urmare a finalizării verificării Cererii de rambursare nr.3 de către OI ADR nord-vest şi a recalculării soldurilor de către Ofiţerul de monitorizare, a rezultat un nou buget penru proiect în etapa a II-a, crescând valoarea totală a proiectului de la 14.897.780,65 lei la suma de 15.699.231,46 lei, rezultând o diferenţă de 801.450,81 lei. 
Astfel, contributia proprie in proiect a Municipiului Marghita, reprezentând achitarea tuturor cheltuielilor neeligibile ale proiectului, cât şi contributia de 2% din valoarea eligibilă a proiectului, in cuantum de 113.049,18 lei, reprezentând cofinantarea proiectului „Centru Educaţional Multifuncţional "Octavian Goga", a crescut la suma de 129.078,19 lei, rezultând o diferenţă de 16.029,01 lei.
Etapizarea proiectului a fost aprobată prin HCL nr. 277 / 28.12.2023 privind aprobarea etapizării proiectului „Centru Educațional Multifuncțional ” Octavian Goga””.
Buget proiect POR2021-2027 - SMIS324520
	Buget
	lei cu TVA

	Valoare totală
	15.699.231,46

	Valoare eligibilă
	6.453.909,86

	Valoare neeligibilă
	9.245.321,60



În conformitate cu prevederile art. 44 al. (1) din Legea nr. 273/2006 privind finanţele publice locale, actualizată,

        Având în vedere prevederile art. 129, alin. (2) lit. b) şi alin. (4) lit. a), lit.e), art. 139 alin.1) din OUG 57/2019 privind Codul administrativ,

PROPUN:

CONSILIULUI LOCAL AL MUNICIPIULUI MARGHITA

Art. 1 Modificarea art. 2 şi 3 din Hotărârea Consiliului Local al Municipiului Marghita nr. 93 din data de 15.05.2024, care vor avea următorul conţinut: 
,,ART 2. Aprobarea valoarii totale a proiectului „Centru Educațional Multifuncțional     ,,Octavian Goga””, în cuantum de 35.866.001,10 lei (inclusiv TVA) din care etapa II în valoare de 15.699.231,46 lei.
ART 3. Aprobarea contribuției proprii în proiect a Municipiului Marghita, reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 129.078,19 lei, reprezentând cofinanțarea proiectului „Centru Educațional Multifuncțional ,,Octavian Goga””.
Art. 2 Restul articolelor prevăzute în Hotărârea Consiliului Local al Municipiului Marghita nr. 93 din data de 15.05.2024 rămân în vigoare nemodificate. 

